钦定古今图书集成/明伦汇编/氏族典/第496卷 > 郑建
## 钦定古今图书集成/明伦汇编/氏族典/第496卷 > 郑建

按《万姓统谱》：“建字弘中，淮安人。宣德中，举进士，选入
翰林为庶吉士，授南雄府通判，奏蠲逋负，转处州通
判。闽寇邓茂七侵掠浙境，建分守龙泉，遣其子黼擐
甲胄率民兵与贼抗者数月，斩首五百馀级，直捣其
巢，获其男妇之被掳者二千馀人以归，其他胁从者
悉散遣之。景泰中，以功陞本府同知。越二年，迁浙江”
按察司佥事。